Watson și-a rezumat întreaga filosofie după care a condus IBM într-un motto format dintr-un singur cuvânt: „THINK” („GÂNDEȘTE”). Prima marcă înregistrată în SUA de IBM a fost numele ""THINK"", la 6 iunie 1935 cu descrierea „publicații periodice”. Abia după patrusprezece ani, compania a înregistrat și marca IBM. Un articol biografic publicat în 1940 a punctat că „acest cuvând este prezent pe pereții din fiecare cameră din toate clădirile IBM. Fiecare angajat poartă după el un caiet pe care scrie THINK în care își scriu ideile. Rechizitele, chibriturile, repertoriile, toate sunt inscripționate cu THINK. Angajații primesc o revistă lunară intitulată «Think».” THINK rămâne până în ziua de azi o parte importantă a culturii corporației IBM; ea a fost folosită în promovarea liniei de computere notebook, IBM ThinkPad. În 2008, IBM Mid America Employees Federal Credit Union a devenit Think Mutual Bank, o bancă necomercială înființată de IBM cu mai multe filiale, mai ales în zona Rochester, Minnesota unde IBM Rochester are o prezență puternică.

În lingvistică, morfofonologia este o ramură al cărei domeniu este o zonă de interferență a morfologiei cu fonologia. Studiază factorii fonologici care afectează morfemele sau, în mod corespunzător, factorii gramaticali care afectează fonemele. În acest domeniu intră alcătuirea fonologică a morfemelor, diferențele fonologice dintre variantele morfemelor și schimbările fonologice din zona de contact a două morfeme.

14 februarie: Radu Jude a câștigat Ursul de Argint pentru cea mai bună regie cu lungmetrajul Aferim!, la cea de-a 65-a ediție a galei Festivalului de Film de la Berlin.

Scopul supraeșantionării este de a diminua elementele necesare pentru filtrul antidedublare, sau pentru a reduce mai departe dedublarea. Din moment ce filtrul antidedublare inițial este analog, supraeșantionarea permite ca filtrul să fie mai ieftin deoarece necesitățile nu sunt atât de stringente, și de asemenea permite filtrului antidedublare să aibă un răspuns de fecvență mai lin, și prin urmare un răspuns de fază mai puțin complex.

A început sezonul 1961-1962 ca rezervă a lui Hill, fiind titular doar în victoria cu 4–0 obținută în fața lui Chelsea după ce Hill s-a accidentat. A jucat cel de-al 440-lea și ultimul meci în tricoul lui Blackpool în înfrângerea cu 3–0 suferită în fața lui Arsenal pe 7 octombrie 1961. A fost un ultim meci agreabil, deoarece lui Matthews îi plăcea să joace împotriva lui Arsenal, având „multe amintiri frumoase” pe Highbury. Cu fostul coechipier și prieten apropiat Jackie Mudie la Stoke City, și cu Tony Waddington dornici să-l aibă pe Matthews înapoi pe Victoria Ground, transferul său la echipa sa locală s-a îndeplinit. Matthews nu a fost impresionat de faptul că Blackpool a cerut £3.500 ca sumă de transfer, mai ales că o persoană din conducerea echipei i-a transmis faptul că „Tu uiți. Noi te-am făcut fotbalist.” Accidentarea și durerile neplăcute suferite de Matthews la genunchi au fost ținute secrete, iar Blackpool și-a primit cele 3.500 de lire pentru jucător.